પૃથ્વી સૂર્યની ફરતે ફરે છે એવું સૌ પ્રથમ કોપરનીકસે કહેલું!
માન્યતાઃ કોપનીકસ નામનાં ખગોળ વૈજ્ઞાનિકે સૌ પ્રથમ વાર એવો દાવો કરેલો કે સૂર્ય પૃથ્વીની ફરતે નહીં પણ પૃથ્વી સૂર્યની ફરતે ફરે છે.
હકીકતઃ સ્કુલોમાં આ બાબત શીખવવામાં આવે છે અને આપણે આને સત્ય માની રહ્યા છીએ પણ હકીકતમાં આ સત્ય નથી. એરીસ્ટ્રોકસ નામનાં માનવીએ સન ૩૧૦ બીસમાં આ દાવો કરેલો અને એ માણસ કોપરનીક્સ કરતાં લગભગ ૧૮૦૦ વર્ષો પહેલાં જન્મ્યો હતો. એવો ફક્ત એટલું જ નહોતું કહ્યું કે પૃથ્વી સૂર્યની ફરતે ફરે છે. બલ્કે સૂર્યથી પૃથ્વી અને પૃથ્વીથી ચંદ્રનું અંતર પણ માપી લીધેલું અને બ્રહ્માંડ અમર્યાદિત છે એવું પણ શોધી કાઢેલું પણ બદનસીબે એનાં પર કોઈએ ઘ્યાન નહોતું આપ્યું. એરીસ્ટ્રોક્સ એના જમાનામાં એક ગણિતનો વિદ્વાન તરીકે બહુ જ જાણીતો હતો અને નહીં કે ખગોળશાસ્ત્રી તરીકે. એણે લીસીઅમ નામની વિદ્યાપીઠ જે એલેક્ઝાન્ડીયા દેશમાં આવેલી હતી એમાં અભ્યાસ કર્યો હતો અને તે વખતનાં રોમના આર્કીટેકો એને વિજ્ઞાનની બધી જ શાખાઓમાં વિશારદ માણસ તરીકે ઓળખાવતા હતા. એવો લખેલાં ઘણાં નિબંધોમાંથી ફક્ત એક જ નંિબધ હાલમાં સચવાયેલો છે જેનું નામ છે સૂર્ય અને ચંદ્ર વચ્ચેનું અંતર અને એ બન્નેનાં કદ. કોપરનીક્સને ચોક્કસ એ જાણ હતી કે એરીષ્ટ્રોકલ એ પહેલાં માનવી હતો જેણે એ દાવો કરેલો કે પૃથ્વી સૂર્યની ફરતે ફરે છે અને કોપરનીક્સે એના સૌથી મહાન પુસ્તક 'ઓન ધી રીવોલ્યુશન્સ ઓફ ધી હેવનલી સ્ફીઅર'માં એનો ઉલ્લેખ પણ કરેલો પણ પુસ્તકનનાં પ્રકાશકે એ ભાગ છાપ્યો જ નહીં કારણ કે એને ભય હતો કે એવું કરવાથી એનું પુસ્તક વઘુ વેચાશે નહીં.
માન્યતાઃ સદીઓ પહેલાં એવી માન્યતા પ્રવર્તતી હતી કે પૃથ્વી સપાટ છે ગોળ નથી.
હકીકતઃ ના એવું નહોતું. પૃથ્વી સપાટ છે એ માન્યતા ખરેખરતો સને ૧૮૨૮ પછી પ્રચલીત બની જ્યારે વોશીંગ્ટન ઈચ્વીંગ નામનાં લેખકે એક પુસ્તક લખ્યું જેનું નામ હતું 'ધ લાઈફ એન્ડ વાંયેન ઓફ ક્રીસ્ટોફર કોલમ્બસ' જેમાં એણે એવું દર્શાવ્યું કે કોલમ્બસે જે લાંબા પ્રવાસો કર્યા છ એ સાબિત કરવા માટે કે પૃથ્વી ગોળ છે. પણ સાબિત ના કરી શક્યાં. પૃથ્વી સપાટ છે એવો મજબૂત દાવો મુકનાર બીજો માનવી હતો ઈંગ્લેડનો સેમ્યુઅસ બીટલી રોબોથમ જેણે એક સોળ પાનાનું પેપર પબ્લીશ કર્યું અને એમાં એણે એ સાબિત કર્યું કે પૃથ્વી સપાટ છે. આ પેપર ૧૮૩૮માં પબ્લીશ થયું હતું. આ પેપર પબ્લીશ થયાં ને સો વર્ષો બાદ રોયલ એસ્ટ્રોનોમીક સોસાયટીનાં એક સભ્ય સેમ્યુઅલ શેન્ટને એક સંસ્થાની સ્થાપના કરી જેનું નામ હતું ઈન્ટરનેશનલ ફલેટ અર્થ સોસાયટી સન ૧૯૬૦માં નાસાએ સૌ પ્રથમવાર સેટેલાઈટ અવકાશમાં મોકલી અને એણે ફોટા લીધા અને એમાં સ્પષ્ટ દેખાયું કે પૃથ્વી ગોળ છે. તે છતાંય સેમ્યુઅલે એવું જાૂઠાણું ફેલાવ્યું કે નાસાએ આ એક ઊભુ કરેલું તુત છે અને આ લોકોને ભરમાવવા માટે કોઈ સ્ટુડીયોમાં પૃથ્વી પર જ શૂટીંગ કરીને ફોટા લીધાં છે
માન્યતાઃ દારૂ પીવાથી મગજનાં કોષો નાશ પામે છે.
હકીકતઃ હા, આ વાત સત્ય મનાતી હતી પણ તાજેતરમાં થયેલાં સંશોધનોથી એ સાબિત થયું છે કે દારૂનાં સેવનથી મગજના કોષો નાશ પામતાં નથી પણ તેમની વૃદ્ધિ ધીમી થઈ જાય છે. અને નવા કોષો બહુ ધીમેથી બને છે. દારૂની લતથી મગજનાં કાર્યમાં બાધા આવે છે પણ મગજનાં કોષો નાશ પામતાં નથી.